stanford-oval/wikipedia huggingface dataset:
สมเด็จพระจักรพรรดิมัญชุศรี

สมเด็จพระจักรพรรดิมัญชุศรี หรือ สมเด็จพระจักรพรรดิมัญชุศรีมหาราช (จีน: 曼殊师利大皇帝; พินอิน: Mànshū shī lì dà huángdì) เป็นพระเกียรติยศจากศาสนาพุทธแบบทิเบตสำหรับสมเด็จพระจักรพรรดิของจีน เช่น สมเด็จพระจักรพรรดิหมิงเฉิงจู่แห่งราชวงศ์หมิง และโดยเฉพาะสมเด็จพระจักรพรรดิในราชวงศ์ชิงตั้งแต่ศักราชชุ่นจื้อ ซึ่งชาวทิเบตเชื่อว่าสมเด็จพระจักรพรรดิจีนคือพระมัญชุศรีโพธิสัตว์ เสด็จลงมาปกครองโลกมนุษย์ให้สงบสุข เป็นพระเจ้าจักรพรรดิมหาราช อีกทั้งชาวแมนจูยังเรียกสมเด็จพระจักรพรรดิแห่งราชวงศ์ชิงว่า "ฝอเย่" (佛爷) ซึ่งแปลว่า พระพุทธองค์
ที่มา

ชาวทิเบตเชื่อว่าแผ่นดินฮั่นที่ราชวงศ์หยวนปกครองคือดินแดนศักดิ์สิทธิ์ และราชวงศ์หมิงได้ปกครองต่อ ดังนั้น ในบริบทของศาสนาพุทธแบบทิเบต คำว่า "พระมัญชุศรีโพธิสัตว์" ที่เคยใช้เรียกขานสมเด็จพระจักรพรรดิหยวนซื่อจู่ จึงนำไปใช้เรียกจักรพรรดิแห่งราชวงศ์หมิง ถึงราชวงศ์ชิง
ตั้งแต่ช่วงครึ่งหลังของศตวรรษที่ 16 พระพุทธศาสนาทิเบตได้เผยแพร่เข้าสู่มองโกเลีย ทำให้คำขานพระนามว่าพระจักรพรรดิมัญชุศรีโพธิสัตว์ ที่พระพุทธศาสนาทิเบตมอบให้กับผู้ปกครองทางโลกได้รับการยอมรับอย่างกว้างขวางจากชนชั้นสูงทั้งในมองโกเลียและทิเบต
หลังจากนั้นเมื่อราชวงศ์ชิงเข้าปกครองกรุงปักกิ่ง ด้วยความสัมพันธ์ในทางการทูตระหว่างราชวงศ์ชิงกับมองโกเลีย, ทิเบต จักรพรรดิชิงจึงได้รับการเรียกขานพระนามว่าพระจักรพรรดิมัญชุศรีโพธิสัตว์。
เขินนักรักซะเลย

| เขินนักรักซะเลย |
| --- | --- |

เป็นที่รู้จักกันในชื่อ: มายชายบอส เซนซิทีฟบอส

ชื่อต้นฉบับ: 내성적인 보스
 
ประเภท: โรแมนติก-คอมเมดี
สร้างโดย: สตูดิโอดรากอน ชเว จิน-ฮี
เขียนโดย: จู ฮวา-มี
กำกับโดย: ซง ฮย็อน-อุก
แสดงนำ: ย็อน อู-จิน พัก ฮเย-ซู กง ซึง-ย็อน ยุน พัก
ผู้ประพันธ์เพลง: อ็อม กี-ย็อบ
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการผลิต: อี จิน-โฮ อี แจ-กิล
ผู้อำนวยการสร้าง: โซ แจ-ฮย็อน
ผู้กำกับภาพ: ฮัน ดง-ฮย็อน
ผู้ลำดับภาพ: คัง ยุน-ฮี
กล้อง: กล้องเดี่ยว
ความยาวตอน: 60 นาที
บริษัทผู้ผลิต: เคบีเอสมีเดีย อินโทรเวิร์ตบอสเอสบีซี
ออกอากาศ
เครือข่าย: ทีวีเอ็น
ออกอากาศ: 16 มกราคม ค.ศ. 2017 (2017-01-16) – 14 มีนาคม ค.ศ. 2017 (2017-03-14)
เขินนักรักซะเลย (อังกฤษ: Introverted Boss; เกาหลี: 내성적인 보스) เป็นละครโทรทัศน์เกาหลีใต้ในปี ค.ศ. 2017  กำกับโดย ซง ฮย็อน-อุก เขียนบทโดย จู ฮวา-มี และนำแสดงโดย ย็อน อู-จิน และ พัก ฮเย-ซู ออกอากาศทางช่องทีวีเอ็น ทุกวันจันทร์และอังคาร เวลา 23:00 น. เริ่มตอนแรกเมื่อวันที่ 16 มกราคม ค.ศ. 2017
เรื่องย่อ

อึน ฮวัน-กี (ย็อน อู-จิน) ซีอีโอหนุ่มของบริษัทประชาสัมพันธ์ที่มีบุคลิกขี้อายอย่างมาก เนื่องจากบุคลิกของเขา พนักงานจึงไม่ค่อยรู้จักเขาดีนัก
แช โร-อุน (พัก ฮเย-ซู) เข้ามาทำงานในบริษัทของอึน ฮวัน-กี เธอเป็นคนที่มีพลังงานล้นเหลือและได้รับการยอมรับในผลงานที่ยอดเยี่ยม แต่เธอกลับแอบสนใจซีอีโอหนุ่มหล่ออย่างอึน ฮวัน-กี และวางแผนที่จะเปิดโปงตัวตนที่แท้จริงของเขา
นักแสดง > ตัวละครหลัก

ย็อน อู-จิน รับบทเป็น อึน ฮวัน-กี : ประธานบริหารของบริษัทประชาสัมพันธ์ เบรนด์ และหัวหน้าทีมไซเลนต์มอนสเตอร์ เขาดูเหมือนเป็นคนเย็นชาและเข้าถึงยาก แต่จริง ๆ แล้วเป็นคนขี้อายและอ่อนไหวง่าย เขาพยายามหลีกเลี่ยงผู้คนโดยการซ่อนตัวอยู่ในห้องทำงานของเขาหรือปิดบังตัวเองด้วยการสวมฮูดและหมวกสีดำ
พัก ฮเย-ซู รับบทเป็น แช โร-อุน : พนักงานใหม่ที่เป็นคนเปิดเผย ถึงแม้จะมีความกระตือรือร้นและทักษะการสื่อสารที่ดี แต่ก็เป็นคนเก็บตัวและเซื่องซึมอยู่ที่บ้าน เธอมีเป้าหมายที่จะแก้แค้นเจ้านายของเธอสำหรับการตายของพี่สาวเมื่อสามปีก่อน
กง ซึง-ย็อน รับบทเป็น อึน อี-ซู : น้องสาวของฮวันกีที่ชอบเก็บเนื้อเก็บตัว เธอทนทุกข์ทรมานจากการเจ็บป่วยทางจิตที่เกิดจากพ่อและการทำร้ายทางจิตใจของพี่ชาย
ยุน พัก รับบทเป็น คัง อู-อิล : ประธานบริหารร่วมของบริษัทประชาสัมพันธ์ เบรนด์ เขาเป็นคนอบอุ่นและมาดมั่น และเป็นเพื่อนสนิทของฮวันกี อีกทั้งยังเป็นคู่หมั้นของ อี-ซู
นักแสดง > ตัวละครสมทบ > คนในบริษัทพีอาร์

เย จี-ว็อน รับบทเป็น ทัง ยู-ฮี
ฮอ ช็อง-มิน รับบทเป็น อ็อม ซ็อน-บง
ช็อน ฮโย-ซ็อง รับบทเป็น คิม กโย-รี : เลขาของฮวันกี
ฮัน แจ-ซ็อก รับบทเป็น ชัง เซ-จง
สเตฟานี รับบทเป็น หัวหน้าพัก
ชัง อี-ยุน รับบทเป็น ผู้ช่วยจ็อง
ฮวัง โซ-ฮี รับบทเป็น ผู้ช่วยอี
นักแสดง > ตัวละครสมทบ > ตัวละครอื่น ๆ

อี กยู-ฮัน รับบทเป็น นักข่าวอู
คิม อึง-ซู รับบทเป็น พ่อของฮวันกี
คิม เย-รย็อง รับบทเป็น แม่ของฮวันกี
อี ฮัน-วี รับบทเป็น พ่อของโรอุน
คิม มี-กย็อง รับบทเป็น แม่ของโรอุน
คิม ฮเย-อึน รับบทเป็น นักบำบัดของฮวันกี
ชัง ฮี-จิน รับบทเป็น ซอ ย็อน-จ็อง
นักแสดง > ตัวละครสมทบ > รับเชิญ

ฮัน แช-อา รับบทเป็น แช จี-ฮเย : พี่สาวของโรอุน
จุนซู รับบทเป็น ดารายอดนิยม (ตอนที่ 1)
คัง นัม-กิล รับบทเป็น ผู้รักษาความปลอยภัยของบริษัทเบรนด์ (ตอนที่ 1)
คิม บย็อง-มัน รับบทเป็น สครับเบอร์ในสปาเกาหลี (ตอนที่ 2), ผู้นำคณะนักร้องประสานเสียง (ตอนที่ 4), พิธีกรในงานเลี้ยงเด็กกำพร้า (ตอนที่ 6)
ฮอ ย็อง-จี (ตอนที่ 3)
ชเว แด-ช็อล รับบทเป็น เจ้าของร้านอาหาร (ตอนที่ 4)
อี บย็อง-จุน รับบทเป็น ประธานบริหารของโรสแอร์ไลน์ (ตอนที่ 7)
เรตติง

ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
| ตอนที่ | วันที่ออกอากาศ | ชื่อ | เรตติง> เอจีบีนีลเซน | เรตติง> ทีเอ็นเอ็มเอส |
| --- | --- | --- | --- | --- |
| 1 | 16 มกราคม  2017 | เดอะแฟนธ่อมออฟดิโอเปร่า (오페라의 유령) | 3.164% | 3.5% |
| 2 | 17 มกราคม 2017 | ผมขอโทษ ผมขออภัย (미안하다 사과못한다) | 3.046% | 2.4% |
| 3 | 23 มกราคม 2017 | ฉันไม่ใช่คนสบาย ๆ นะ (나는 소탈한 사람이 아닙니다) | 1.907% | 2.1% |
| 4 | 24 มกราคม 2017 | ฉันไม่อยากเจอใครทั้งนั้น (아무도 만나지 않는다) | 1.970% | 1.8% |
| 5 | 6 กุมภาพันธ์ 2017 | ความลับที่ไม่สามารถพูดได้เมื่อ 3 ปีก่อน (3 년 잔, 말할 수 없는 비밀) | 1.864% | 1.8% |
| 6 | 7 กุมภาพันธ์ 2017 | จะเปลี่ยนแปลงความรักได้มั้ยนะ ? (사람이 어떻게 변하니) | 1.260% | 1.2% |
| 7 | 13 กุมภาพันธ์ 2017 | ศักดิ์ศรีของตัวประกอบ (조연의 품격) | 2.241% | 1.5% |
| 8 | 14 กุมภาพันธ์ 2017 | พวกไม่ชอบสังคม - อิมมานูเอล คานต์ (비사교적 사교성 - 칸트) | 2.061% | 1.5% |
| 9 | 20 กุมภาพันธ์ 2017 | ถ้าคุณฟัง  (귀를 기울이면) | 1.628% | 1.3% |
| 10 | 21 กุมภาพันธ์ 2017 | การยอมรับสารภาพกับเรื่องไร้สาระนี่แหละมีประโยชน์ที่สุด (쓸데없는 짓, 어쩌면 가장 쓸모있는 고백) | 1.851% | 1.2% |
| 11 | 27 กุมภาพันธ์ 2017 | เงาสูงของคุณสมิธ (키다리 아저씨의 기다란 그림자) | 1.657% | 1.8% |
| 12 | 28 กุมภาพันธ์ 2017 | ความยากลำบากของการทำอะไรไม่ได้เลย (아무 것도 하지 않는 것의 어려움) | 1.868% | 1.6% |
| 13 | 6 มีนาคม 2017 | คำสารภาพ (고백) | 1.686% | 1.7% |
| 14 | 7 มีนาคม 2017 | วันวาเลนไทน์ของฉันที่แสนตลก (마이 퍼니 발렌타인) | 1.713% | 1.5% |
| 15 | 13 มีนาคม 2017 | เหตุผลที่ใหญ่กว่าอีก 99 เหตุผล (아흔아홉 가지 이유보다 큰 한 가지 이유) | 1.732% | 1.4% |
| 16 | 14 มีนาคม 2017 | ถึงจะอายก็ไม่เป็นไร (내성적이어도 괜찮아) | 1.811% | 1.6% |
| เรตติงเฉลี่ย | เรตติงเฉลี่ย | เรตติงเฉลี่ย | 1.965% | 1.65% |
ละครเรื่องนี้ออกอากาศผ่านช่องเคเบิล/เพย์ทีวี ซึ่งเป็นปกติที่มีผู้รับชมจำนวนน้อยกว่าเมื่อเปรียบเทียบกับการออกอากาศแบบฟรีทูแอร์ทีวี/แพร่ภาพสู่สาธารณะ (อย่างช่องเคบีเอส, เอสบีเอส, เอ็มบีซี & อีบีเอส)
ตอนที่ 5 และ 6 ออกอากาศล่าช้าไปหนึ่งสัปดาห์ เนื่องจากเป็นวันหยุดปีใหม่แบบจันทรคติ
แหล่งข้อมูลอื่น

อินโทรเวิร์ตบอส ที่เฟซบุ๊ก
เขินนักรักซะเลย ที่ฮันซีเนมา
ทนายสายเดือด

| ทนายสายเดือด |
| --- | --- |
สร้างโดย: สตูดิโอดรากอน
กำกับโดย: คิม จิน-มิน
แสดงนำ: อี จุน-กี ซอ เย-จี อี ฮเย-ย็อง ชเว มิน-ซู
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16 (ณ วันที่ 1 กรกฎาคม ค.ศ. 2018 (2018-07-01)) 
การผลิต
ความยาวตอน: 60 นาที
ออกอากาศ
เครือข่าย: ทีวีเอ็น
ออกอากาศ: 12 พฤษภาคม ค.ศ. 2018 – 1 กรกฎาคม ค.ศ. 2018
ทนายสายเดือด (เกาหลี: 무법 변호사) เป็นซีรีส์โทรทัศน์ของเกาหลีใต้ปี 2018 ที่นำแสดงโดยอี จุน-กี, ซอ เย-จี, อี ฮเย-ย็องและชเว มิน-ซู ซีรีส์นี้เขียนโดยยุน ฮย็อน-โฮ และกำกับโดยคิม จิน-มิน ซีรีส์เกิดขึ้นในเมืองสมมติชื่อกีซ็อง ซึ่งถูกอธิบายว่าไร้กฎหมายและเสื่อมทราม
ซีรีส์ติดตามตัวละคร พง ซัง-พิล และ ฮา แจ-อี ซึ่งก่อตั้ง Lawless Law Firm ซังพิลอดีตอันธพาลที่ผันตัวมาเป็นทนายความ พยายามล้างแค้นให้แม่ของเขาและต่อสู้กับผู้มีอำนาจเด็ดขาด เขามักจะใช้กำปั้นและช่องโหว่ของกฎหมายเพื่อให้บรรลุเป้าหมาย ฮา แจ-อีเป็นทนายความที่มีความซื่อตรงสูงซึ่งทำงานร่วมกับซังพิลหลังจากที่เธอถูกสั่งพักงานในข้อหาทำร้ายผู้พิพากษา พวกเขาร่วมกันใช้กฎหมายเพื่อต่อสู้เพื่อความยุติธรรมกับ ชา มูน-ซุก ผู้พิพากษาผู้ฉ้อฉลและพรรคพวก
ออกอากาศตอนแรกทางช่องทีวีเอ็น เมื่อวันที่ 12 พฤษภาคม ค.ศ. 2018 และจบลงในวันที่ 1 กรกฎาคม ค.ศ. 2018 ซีรีส์เรื่องนี้ได้รับความนิยมและกลายเป็นหนึ่งในละครเกาหลีที่มีเรตติ้งสูงสุดในประวัติศาสตร์เคเบิลทีวี
สำหรับในประเทศไทยออกอากาศทางช่อง 7HD ในช่วงยอดภาพยนตร์นานาชาติ โดยใช้ชื่อว่า "ทนายพันธุ์เดือด" ทุกวันอาทิตย์ เวลา 10:00 น. ถึง 12:00 น. เริ่มวันที่ 17 พฤศจิกายน พ.ศ. 2567
เนื้อเรื่อง > ปูมหลัง

18 ปีก่อนเหตุการณ์ในซีรีส์ ชา มูน-ซุก สังหารชายที่วิจารณ์พ่อผู้ล่วงลับของเธอ จากนั้นเธอก็สั่งให้ อาห์น โอ-จู หัวหน้าอันธพาลปกปิดเรื่องนี้ ทนายความ โช จิน-แอ ค้นพบความจริงของเหตุการณ์นี้จากภาพที่ โน ฮย็อง-จู ถ่ายไว้ โอ-จูสังหารจิน-แอ แต่ ซัง-พิล ลูกชายของเธอหนีไปได้ด้วยความช่วยเหลือจากฮย็อง-จู ซัง-พิลหนีไปหา ชเว แท-อุง ลุงของเขาซึ่งเป็นอันธพาลในกรุงโซล ฮย็อง-จูจำใจต้องทิ้งสามีและฮา แจ-อี ลูกสาวของเธอไว้เบื้องหลังเพื่อหนีออกนอกประเทศ มูน-ซุกกลายเป็นผู้พิพากษาที่มีชื่อเสียงและถูกมองว่าเป็นเสาหลักของเมือง โอ-จูกลายเป็นประธานของโอ-จู กรุ๊ป บริษัทขนาดใหญ่และร่ำรวย ซัง-พิลและแจ-อีกลายเป็นทนายความในกรุงโซล
เนื้อเรื่อง > เนื้อเรื่องย่อ

ซัง-พิลทิ้งรายได้มหาศาลในกรุงโซลและกลับไปยังกีซ็องเพื่อนำผู้ที่มีส่วนต่อการตายของแม่ของเขาเข้าสู่กระบวนการยุติธรรม เขาเข้าซื้อกิจการธุรกิจเงินกู้และเปลี่ยนเป็นสำนักงานกฎหมาย Lawless Law Firm แจอีถูกสั่งพักงานหลังจากทำร้ายผู้พิพากษา ตกงาน และกลับบ้านที่กีซ็อง ในไม่ช้าเธอก็ทำงานให้กับซัง-พิล และต่อมาก็กลายเป็นคู่หูและหุ้นส่วนของเขาเมื่อได้รับสถานะเป็นทนายความ หลังจากรู้ความจริงเกี่ยวกับมูน-ซุก เธอก็เข้าร่วมกับซัง-พิล ในการแสวงหาความยุติธรรมสำหรับความผิดที่ทำกับแม่ของพวกเขา  พวกเขาร่วมกันใช้กฎหมายเพื่อต่อสู้กับมูน-ซุก และพรรคพวก เมื่อเวลาผ่านไป พวกเขาตกหลุมรักกัน
มูน-ซุกและโอ-จูมีอิทธิพลและอำนาจมากขึ้นด้วยวิธีการต่าง ๆ โอ-จูกลายเป็นนายกเทศมนตรีของกีซ็อง ส่วนมูน-ซุกได้รับการเสนอชื่อให้ดำรงตำแหน่งหัวหน้าผู้พิพากษาศาลฎีกา พวกเขาและพรรคพวกต่อต้าน Lawless Law Firm ทั้งในและนอกห้องพิจารณาคดีโดยใช้เล่ห์เหลี่ยม รวมถึงการสังหารแท-อุง และใส่ร้ายซัง-พิล ติดสินบนหรือข่มขู่พยาน และทำร้ายแจ-อี
นักแสดง

อี จุน-กี รับบท พง ซัง-พิล - อดีตอันธพาลที่ผันตัวมาเป็นทนายความซึ่งใช้ประโยชน์จากช่องโหว่ของกฎหมายและมีอัตราการชนะที่ยอดเยี่ยม เขาเกิดที่กีซ็อง แต่ถูกเลี้ยงดูโดย แท-อุง ลุงของเขาในกรุงโซลหลังจากที่แม่ของเขาถูกฆ่าตาย ในฐานะสมาชิกแก๊งของลุง เขากลายเป็นนักสู้ที่ยอดเยี่ยม ก่อนที่จะมาเป็นทนายความ เขาใช้เวลาอยู่ในคุกเพราะการกระทำของแก๊ง เขาใช้ชีวิตอย่างยากลำบาก ตอนนี้เขาเป็นทนายความ แต่เขาไม่กลัวที่จะใช้กำปั้นและเส้นสายของแก๊งเก่าเมื่อจำเป็นในคดี
อี โร-อุน รับบท พง ซัง-พิล (วัยเด็ก)
ซอ เย-จี รับบท ฮา แจ-อี
ทนาย-เดือด

สำหรับเวอร์ชันไทย ดูที่ ทนาย-เดือด
งานสร้าง

ในช่วงต้นปี ค.ศ. 2018 Namoo Actors ซึ่งเป็นต้นสังกัดของอี จุน-กี ได้เปิดเผยว่าอี จุน-กี กำลังพูดคุยเพื่อรับบทเป็นทนายความในละครเรื่องใหม่ อย่างไรก็ตาม รายละเอียดของละครและวันที่ออกอากาศยังไม่ทราบ จากนั้นในเดือนกุมภาพันธ์ อี จุน-กี ยืนยันว่าเขาได้รับเลือกให้เป็นนักแสดงนำชาย  มันจะเป็นการแสดงครั้งแรกของเขากับผู้กำกับคิม จิน-มิน ตั้งแต่ลิขิตรักบนรอยแค้น ในปี ค.ศ. 2007 หลังจากนั้นไม่นาน ซอ เย-จี ก็ได้รับการยืนยันว่าเป็นนักแสดงนำหญิงประกบ อี จุน-กี
การอ่านบทละครครั้งแรกเกิดขึ้นเมื่อวันที่ 28 กุมภาพันธ์ ค.ศ. 2018 ที่สตูดิโอดรากอน ใน Sangam-dong กรุงโซล ผลจากการอ่านบทละครที่สตูดิโอดรากอนได้ช่วยสร้างความมั่นใจให้กับนักแสดง
คู่หูทนายตัวแม่

2024 South Korean television series
| คู่หูทนายตัวแม่ |
| --- | --- |

ฮันกึล: 굿파트너
อาร์อาร์: Gutpateuneo 
เอ็มอาร์: Kutp'at'ŭnŏ 
 
แนว:   ละครกฎหมาย  สถานที่ทำงาน 
บทประพันธ์: ชเว ยูนา
กำกับโดย: คิม กา-รัม อัน จี-ซุก
แสดงนำ:   จัง นารา  นัม จี-ฮย็อน  คิม จุน-ฮัน  พโย จี-ฮุน  จี ซึง-ฮยอน  ฮัน แจ-อี [ko] 
ดนตรีโดย: Gaemi
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 13 (ณ วันที่ 7 กันยายน ค.ศ. 2024 (2024-09-07)) 
การผลิต
ผู้จัดละคร:   พัก ยอง-ซู  อี ซึง-วอน  ชิน แด-ซิก 
ควบคุมงานสร้าง:   คิม วู-แท็ก  ซอ กยุน  ชิน ยุน-ฮา  นา ยอง-ฮุน  จาง ยอง-เฮ  คิม ซู-ฮยอน 
ความยาวตอน: 70 นาที
บริษัทผู้ผลิต:   Studio&NEW  Studio S 
ออกอากาศ
สถานีโทรทัศน์: เอสบีเอสทีวี
ออกอากาศ: 12 กรกฎาคม ค.ศ. 2024 (2024-07-12) – ปัจจุบัน
คู่หูทนายตัวแม่ (เกาหลี: 굿파트너) เป็นละครโทรทัศน์เกาหลีใต้ เขียนโดย ชเว ยู-นา กำกับโดย คิม กา-รัม และ อัน จี-ซุก และนำแสดงโดยจัง นารา, นัม จี-ฮย็อน, คิม จุน-ฮัน, พโย จี-ฮุน, จี ซึง-ฮยอน, และฮัน แจ-อี ออกอากาศครั้งแรกทางช่องเอสบีเอสทีวี เมื่อวันที่ 12 กรกฎาคม 2024 และออกอากาศทุกวันศุกร์และวันเสาร์ เวลา 22:00 (เวลามาตรฐานเกาหลี) นอกจากนี้ยังสามารถสตรีมได้บน Wavve และเน็ตฟลิกซ์ ในเกาหลีใต้ และบน Viki และวิว ในบางภูมิภาค
เรื่องย่อ

คู่หูทนายตัวแม่ บอกเล่าเรื่องราวของ ชา อึน-คย็อง (จัง นารา) ทนายชื่อดังผู้เชี่ยวชาญคดีหย่า ที่มองว่าการหย่าร้างคือความสำเร็จในชีวิตของเธอ และฮัน ยู-ริ (นัม จี-ฮย็อน) ทนายสาวมือใหม่ที่กำลังเผชิญกับคดีหย่าเป็นครั้งแรก
นักแสดงและตัวละคร > นักแสดงหลัก

จาง นารา รับบท ชา อึน-คยอง
คิม จุน-ฮัน รับบท จอง อู-จิน
พโย จี-ฮุน รับบท จอน อึน-โฮ
จี ซึง-ฮยอน รับบท คิม จี-ซัง
ฮัน แจ-อี [ko] รับบท ชเว ซา-รา
นักแสดงและตัวละคร > นักแสดงสมทบ > คนรอบตัวอึนคยอง

จอน ยู-นา รับบท คิม แจ-ฮี
นักแสดงและตัวละคร > นักแสดงสมทบ > สำนักงานกฎหมายแดจอง

จอง แจ-ซอง รับบท โอ แดก-ยู
คิม มี-ฮวา [ko] รับบท ผู้อำนวยการอัน
นักแสดงและตัวละคร > นักแสดงสมทบ > คนรอบตัวยูริ

ซอ จอง-ยอน รับบท คิม คยอง-ซุก
นักแสดงและตัวละคร > นักแสดงสมทบ > นักแสดงอื่น ๆ

คิม บอง-ชุน [ko] รับบท คัง ซัง-จู
จอน จิน-กิ [ko] รับบท ฮง จุน-คยอง
การผลิต > การพัฒนา

ซีรีส์นี้เขียนบทโดย ชเว ยู-นา และกำกับโดย คิม กา-รัม ซึ่งเคยกำกับเรื่อง The Vampire Detective (2016), Flower Crew: Joseon Marriage Agency (2019) และ Nevertheless (2021) โดยการผลิตจัดการโดย Studio&NEW และ Studio S การถ่ายทำเริ่มต้นในต้นปี ค.ศ. 2024
การผลิต > การคัดเลือกนักแสดง

ในเดือนมกราคม ค.ศ. 2024 จาง นารา, นัม จี-ฮย็อน, คิม จุน-ฮัน, พโย จี-ฮุน, จี ซึง-ฮยอน และ ฮัน แจ-อี [ko] ได้รับการคัดเลือกอย่างเป็นทางการสำหรับซีรีส์นี้
การออกอากาศ

ซีรีส์จะออกอากาศในวันที่ 12 กรกฎาคม ค.ศ. 2024 และจะออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี)  นอกจากนี้ยังสามารถรับชมได้ทางสตรีมมิ่งบน Wavve และ Netflix ในเกาหลีใต้ และบน Viki และ Viu ในบางภูมิภาค
แหล่งข้อมูลอื่น

เว็บไซต์ทางการ  (ในภาษาเกาหลี)
คู่หูทนายตัวแม่ ที่อินเทอร์เน็ตมูวีเดตาเบส
คู่หูทนายตัวแม่ ที่ฮันซีเนมา
เน็ตบีนส์

| --- | --- |
เครื่องหมายการค้าของ NetBeans
นักพัฒนา: ซัน ไมโครซิสเต็มส์ (เดิม)   ออราเคิลคอร์ปอเรชัน   มูลนิธีซอฟต์แวร์อะแพชี

รุ่นเสถียร: 8.2    /    3 ตุลาคม ค.ศ. 2016 (2016-10-03)
 
ที่เก็บข้อมูล:  github.com/apache/netbeans  
ภาษาที่เขียน: ภาษาจาวา
ระบบปฏิบัติการ: วินโดวส์, แมคโอเอส, ลินุกซ์, โซลาริส
แพลตฟอร์ม: Java SE, Java EE, Java FX
ประเภท: ไอดีอี (IDE)
สัญญาอนุญาต: สัญญาอนุญาตอะแพชี   CDDL หรือ GPL2 (เดิม)
เว็บไซต์: www.netbeans.org
เน็ตบีนส์ (NetBeans) เป็นเครื่องมือสำหรับนักโปรแกรมเมอร์ที่จะใช้พัฒนา Application ด้วยภาษาจาวา ในปี ค.ศ. 1998 ได้มีกลุ่มนักศึกษา "rock solid software" ได้พัฒนาซอฟต์แวร์ขึ้นมาตัวหนึ่ง ที่จะใช้ในการพัฒนา Application ด้วยภาษาจาวา เป็นโปรเจกต์นักศึกษา โดยตั้งชื่อว่า NetBeans และได้เผยแพร่ให้โปรแกรมเมอร์และบุคคลทั่วไปนำไปใช้งานได้ฟรีในรูปแบบ Opensource software ต่อมาในปี ค.ศ. 2000 บริษัทซัน ไมโครซิสเต็มส์ ผู้พัฒนาภาษาจาวา ได้เข้ามาเป็นผู้สนับสนุนหลักในการพัฒนา NetBeans และได้ทำออกมาในรูปของ Opensource software โดยผู้ใช้งานไม่จำเป็นที่จะต้องเสียเงิน เพื่อซื้อมาใช้งาน และยังได้เปิดเผย Soure code ให้ผู้สนใจและนักพัฒนานำไปดัดแปลง แก้ไข ตามกฎของ Opensource ปัจจุบันมีนักโปรแกรมเมอร์ทั่วโลกต่างช่วยกันพัฒนา NetBeans ให้มีความสามารถสูงยิ่งขึ้น
ปัจจุบัน NetBeans IDE ได้รับความนิยมมากยิ่งขึ้น และได้รับการพัฒนาให้มีความสามารถสูงยิ่งขึ้นเรื่อย ๆ นอกจากจะใช้ในการพัฒนา Application ด้วยภาษาจาวาแล้ว ยังสามารถพัฒนาอื่น ๆ ได้อีกหลากหลายโดยติดตั้งโปรแกรมเสริม (Add-on) ได้จากเว็บไซต์ หรือผ่านตัวอัปเดตเซนเตอร์ (Update Center) ของ NetBeans เช่น ภาษาซี/ซีพลัสพลัส (C/C++), Ruby, UML, SOA, Web Application, Java EE, Mobility(Java ME), Java FX, Java Script, PHP เป็นต้น ในเวอร์ชัน 6.0 เป็นต้นไปมีการรวมโปรแกรมเสริมต่าง ๆ ที่สำคัญเข้าในตัวติดตั้งของ NetBeans โดยสามารถเลือกติดตั้งได้ภายหลัง
แหล่งข้อมูลอื่น

www.netbeans.org
ประวัติศาสตร์รัสเซีย
ยุคก่อนประวัติศาสตร์ > ที่ราบทางตอนใต้

จากหลักฐานการขุดค้นทางด้านโบราณคดี นักโบราณคดีได้ลงความเห็นว่าเขตทางภาคใต้ของรัสเซีย ซึ่งเรียกว่าเขตที่ราบสเตปป์ เป็นทางที่พวกเร่ร่อนเลี้ยงสัตว์จากทวีปเอเชียมักจะเข้าไปตั้งถิ่นฐานทำมาหากินอยู่เนือง ๆ เนื่องจากว่าพวกเร่ร่อนเหล่านี้พบว่าเขตสเตปป์นี้เป็นเขตที่อุดมสมบูรณ์ เหมาะแก่การกสิกรรมและเลี้ยงสัตว์เป็นอย่างมาก ดังนั้น กลุ่มชนเร่ร่อนทั้งหลายผู้มีอารยธรรมเป็นของตนเองจากทวีปเอเชียจึงมักจะเข้ามาตั้งถิ่นฐานบ้านเรือน และมักจะทำการรบการพุ่งกันเองอยู่เนือง ๆ และกับกลุ่มผู้เร่ร่อนจากต่างถิ่น ผู้ได้ข่าวว่าดินแดนทางเขตสเตปป์ของรัสเซีย เป็นบริเวณที่อุดมสมบูรณ์ ดังนั้นดินแดนทางภาคใต้ของรัสเซียจึงเป็นสถานที่สำคัญทางประวัติศาสตร์ที่เก่าแก่ที่สุด
ยุคก่อนประวัติศาสตร์ > ภายใต้จักรวรรดิมองโกล

ชาวมองโกล หรือที่เรียกว่ากันในหมู่ชาวรัสเซีย ตาตาร์ เป็นเชื้อสายของเตมูจิน หรือที่เรารู้จักกันในนามว่าเจงกิสข่าน พวกมองโกลได้รุกรานเข้าโจมตีอาณาจักรจีน และเข้าตีอาณาจักรของชาวมุสลิมทางตอนกลางของทวีปเอเชีย พวกมองโกลได้นำทัพข้ามเทือกเขาคอเคซัสมาถึงทางภาคใต้ของรัสเซีย และได้ชนะชาวรัสเซีย ตีอาณาจักรโปลอตสค์บนฝั่งแม่น้ำกัลป์กา ในปี พ.ศ. 1766 แต่หลังที่เจงกิสข่านเสียชีวิตลง อาณาจักรมองโกลได้ออกเป็นส่วน ๆ ให้แก่ลูกชายทั้ง 4 คนของเขา แต่ชาวมองโกลมีธรรมเนียมที่ว่าประมุขมองโกลจะต้องมี 1 คน และดำรงตำแหน่งข่านผู้ยิ่งใหญ่ ออคได ลูกชายคนที่ 3 ของเจงกีสข่านได้รับตำแหน่งนี้ ออคไดได้ดำเนินนโยบายครองโลกตามบิดา โดยยกทัพไปรุกรานแคว้นเตอร์กีสถาน อาร์มีเนีย จอร์เจีย และเมืองต่าง ๆ บริเวณเทือกเขาคอเคซัส นอกจากนั้นพวกมองโกลยังได้ยกทัพไปตีเมืองต่าง ๆ บนลุ่มแม่น้ำวอลกา เมืองของพวกบัลคาร์ในรัสเซีย อาณาจักรเมโสโปเตเมีย ซีเรีย เกาหลี และอาณาจักรจีนทั้งประเทศ กุบไลข่าน เชื้อสายของเจงกีสข่าน (โอรสพระราชบุตรองค์ที่ 4 ของเจงกีสข่าน) ได้เป็นผู้ก่อตั้งราชวงศ์หยวนขึ้นในประเทศจีน ค.ศ.1240 มองโกลตั้งเมือง Солтая орда เป็นเมืองหลวงของอาณาจักรขึ้นตรงต่อ บาตูข่าน ประมุขชาว มองโกล ในรัสเซีย ซึ่งประทับอยู่ที่ นคร คาซาน อีกที ถึงแม้มองโกลจะยึดรัสเซียไว้เป็นประเทศราช แต่มองโกลก็ให้อิสระแก่เจ้าชายต่าง ๆ ในการปกครองตนเอง และยังอนุญาตให้ชาวรัสเซียนับถือและประกอบศาสนกิจตามหลัก ศาสนาคริสต์นิกายรัสเซียนออทอดอกซ์ ได้อยู่เช่นเดิม ทำให้ชาวรัสเซียสามารถรักษาวัฒนธรรมของตนไว้ได้ในระดับหนึ่ง ชาวนากับขุนนางต้องอยู่อย่างลำบากแร้นแค้น ชาวนาถูกบังคับให้ทำงานหนักเพื่อเลี้ยงดูกองทัพมองโกล ถ้าหากต่อต้านข่าน จะถูกบังคับให้ส่งส่วยมากขึ้น
คริสต์ศตวรรษที่ 14
อิทธิพลในทางการปกครองของพวกมองโกลที่มีต่อชาวรัสเซียได้หมดไปอย่างสิ้นเชิงในสมัยของพระเจ้าอีวานที่ 3 เหลือเพียงแต่ทางด้านวัฒนธรรมบางอย่างเท่านั้น ที่กษัตริย์ของอาณาจักรรัสเซียต่าง ๆ ก็พยายามที่จะให้ชาวรัสเซียได้มีวัฒนธรรมและอารยธรรมเทียบเท่าอารยประเทศในยุโรปตะวันออกในเวลาต่อมา
อาณาจักรมอสโก

บทความหลัก: อาณาจักรแกรนด์ดยุคแห่งมอสโก
อาณาจักรมอสโก > กำเนิดมอสโก

เจ้าชาย ยูริ ดาลการูกี้ยได้สร้างมอสโกขึ้นที่กลางแม่น้ำ มีป่าไม้และบึงเป็นปราการธรรมชาติ ต่อมามอสโกได้กลายเป็นศูนย์กลางของศาสนาคริสต์นิกายรัสเซียนออร์ทอดอกซ์
ต่อมาในต้นคริสต์ศตวรรษที่ 13 กองทัพมองโกลนำโดยบาตูข่าน เข้ารุกรานรัสเซีย และยึดเมืองเคียฟได้สำเร็จ หลังจากนั้นรัสเซียก็ถูกตัดจากโลกภายนอก ถูกควบคุมทางการเมือง การปกครอง และต้องจ่ายภาษีให้กับมองโกล กษัตริย์และพระราชาคณะจึงย้ายศูนย์กลางอำนาจมาทางตอนเหนือ ในปี พ.ศ. 1871 พระเจ้าอีวานที่ 1 แห่งรัสเซีย ได้รับการสถาปนาเป็นกษัตริย์ พระองค์ทรงมีฉายาว่า lvan kalita หรืออีวานถุงเงิน เนื่องจากทรงเก็บส่วยและเครื่องบรรณาการให้มองโกล และในยุคนี้เองที่กษัตริย์ได้ย้ายที่ประทับมาที่มอสโก ต่อมาในยุคของพระเจ้าอีวานที่ 2 แห่งรัสเซีย มองโกลเริ่มเสื่อมอำนาจเจ้าชายดมิตรี ดอนสกอย โอรสแห่งพระเจ้าอีวานที่ 2 ทรงขับไล่มองโกลได้สำเร็จในสงครามกูลิโกโว บนฝั่งแม่น้าดอนในปี 1380 พระองค์ทรงได้รับการสถาปนาเป็น ดมีตรี ดอนสกอย (ดมีตรีแห่งแม่น้ำดอน) และได้รวมเมืองวลาดีมีร์และซุลดัช เป็นเมืองสำคัญของอาณาจักรมอสโกและยังได้บูรณะเครมลินเป็นกำแพงหินขาวแทนไม้โอ๊ก มอสโกจึงมีอีกชื่อเรียกว่า "เมืองกำแพงหินขาว" ในยุคนั้น แต่ไม่นานพวกตาตาร์ก็กลับมาทำลายเครมลินจนพินาศ รัสเซียต้องเป็นเมืองขึ้นของตาตาร์อีกครั้งหนึ่งในปี พ.ศ. 1925
อาณาจักรมอสโก > ซาร์อีวานที่ 3

ในสมัยของพระเจ้าอีวานที่ 3 แห่งรัสเซีย หรือ พระเจ้าอีวานมหาราช (พ.ศ. 2005-พ.ศ. 2048) ในยุคของพระองค์ได้ทรงรวบรวมดินแดนให้กลับเป็นปึกแผ่นอีกครั้ง ในปี พ.ศ. 2023 ทรงขับไล่กองทัพตาตาร์ของพระเจ้าบาตูข่านออกจากรัสเซียจนหมดสิ้นและทรงทำลายโกลเดนฮอร์ด (Golden Horde) ซึ่งประกอบด้วย 3 อาณาจักรใหญ่ของชาวมองโกลได้แก่ อาณาจักรไวท์ฮอร์ด (White Horde) ที่ก่อตั้งขึ้นโดยพระเจ้าโอดาข่าน, อาณาจักรกลุ่มบลูฮอร์ด (Blue Horde) ที่ก่อตั้งโดยพระเจ้าบาตูข่านและอาณาจักรเกรทฮอร์ด (Great Horde) ที่ก่อตั้งโดยพระเจ้าเคอชุก มุฮัมหมัด ปิดฉากสองศตวรรษภายใต้การปกครองของมองโกล
ในคริสต์ศตวรรษที่ 15 อาณาจักรรัสเซียได้ฟื้นตัวขึ้นมาใหม่ หลังจากที่จักรวรรดิของพวกมองโกลระส่ำระสายลง ผู้ แห่งอาณาจักรมอสโก พระองค์ได้ตั้งองค์เป็นกษัตริย์แห่งชาวรัสเซียทั้งปวง ในปี พ.ศ. 2036 พระเจ้าอีวานที่ 3 ได้ทรงสถาปนากรุงมอสโกเป็นราชธานี ชาวรัสเซียในสมัยนี้ถือว่าพวกตนเป็นทายาทอันชอบธรรมของจักรพรรดิแห่งจักรวรรดิไบแซนไทน์
เนื่องจากการที่พระเจ้าอีวานที่ 3 อภิเษกสมรสครั้งที่ 2 (พระมเหสีองค์แรกสิ้นพระชนม์เมื่อพระองค์ครองราชย์ได้ 5 ปี) กับเจ้าหญิงโซเฟียแห่งไบแซนไทน์ หรือ โซอี พาลีโอ โลกัส พระเจ้าหลานเธอของจักรพรรดิแห่งอาณาจักรไบแซนไทน์องค์สุดท้ายพระนามจักรพรรดิคอนสแตนตินที่ 11 พาลาโอโลกอส ซึ่งสวรรคตบนกำแพงเมืองกรุงคอนสแตนติโนเปิลในการโจมตีครั้งสุดท้ายของจักรวรรดิออตโตมันทำให้เกิดการเสียกรุงคอนสแตนติโนเปิล ในแต่ละส่วนแยกออกจากกันโดยมีป้อมปราการล้อมรอบ มีแม่น้ำมอสควาไหลผ่าน พวกช่างฝีมือและกรรมกร อาศัยอยู่ในบริเวณเมืองที่สร้างด้วยไม้ พวกพ่อค้าและพวกขุนนางอาศัยอยู่ในบริเวณที่เรียกว่าเมืองสีขาว (คือสิ่งก่อสร้างด้วยหินสีขาว ส่วนนี้จะเรียกว่า White City ถัดจาก White City จะเป็นส่วนที่เรียกว่า Kitatgrod) และพระองค์ทรงรับอินทรีสองเศียรเป็นสัญลักษณ์ของรัสเซีย
ซาร์อีวานมหาราชได้ทรงนำช่างชาวอิตาลีมาออกแบบสร้างพระราชวังป้อมปราการต่าง ๆ และพระวิหารในพระราชวังเครมลิน และที่อื่น ๆ ด้วยเช่น โปรดให้โรดอลโฟฟี โอราแวงเต สร้างมหาวิหารอัสสัมชัญ เป็นที่สำหรับซาร์ ทำพิธีบรมราชาภิเษกในพระราชวังเครมลินในกรุงมอสโก ในปี พ.ศ. 2042 ซาร์อีวานมหาราชโปรดให้สร้างพระราชวังที่ประทับชื่อว่า Kremlin’s Terem Palace และสถาปัตยกรรมชิ้นสุดท้ายที่สุดที่พระองค์โปรดให้สร้างสถาปนิกชาวมิลาน ชื่อ อาเลสซีโอนอฟ สร้างมหาวิหารอาร์คันเกล มิคาอิล ซึ่งต่อมาได้กลายเป็นที่ฝังพระศพซาร์กษัตริย์แห่งรัสเซียในเวลาต่อมา
อาณาจักรซาร์แห่งรัสเซีย

บทความหลัก: อาณาจักรซาร์แห่งรัสเซีย
อาณาจักรซาร์แห่งรัสเซีย > ซาร์อีวานที่ 4 / อีวานผู้โหดร้าย

พระเจ้าซาร์อีวานที่ 4 แห่งรัสเซีย หรือ "อีวานผู้โหดร้าย" เพราะพระองค์ทรงปกครองอาณาจักรด้วยความเหี้ยมโหด ปราศจากความเมตตา ว่ากันว่ามีรับสั่งให้ควักลูกตาสถาปนิกผู้ออกแบบสร้างมหาวิหารเซนต์บาซิล เพื่อมิให้สร้างสิ่งก่อสร้างที่งดงามเช่นนี้ได้ที่ใดอีก พระองค์เป็นพระราชโอรสของพระเจ้าซาร์วาซิลีที่ 3 แห่งรัสเซีย และเป็นพระราชนัดดาของพระเจ้าอีวานที่ 3 พระองค์ได้ชื่อว่าเป็นเจ้าผู้ครองนครมัสโกโวท์ที่ได้ตั้งองค์เป็นตำแหน่งซาร์ อย่างเป็นทางการ ซาร์อีวานที่ 4 ครองราชย์สมบัติตั้งแต่พระชนม์ได้ 3 ชันษา โดยที่พระองค์ยังทรงพระเยาว์อยู่ พระนางเยเลนา กลินสกายาพระราชมารดาทรงเป็นผู้สำเร็จราชการ
อย่างไรก็ตามเมื่อซาร์อีวานที่ 4 ได้ทรงทำพิธีบรมราชาภิเษกเมื่อปี พ.ศ. 2090 และในปีเดียวกันนี้ได้ทรงอภิเษกกับอะนัสตาเซียแห่งสกุลราชวงศ์โรมานอฟ เป็นชื่อสกุลขุนนางที่สืบมาจากตระกูลเยอรมันชั้นสูงตระกูลหนึ่ง ซึ่งได้อพยพมาจากเยอรมนี ไปยังกรุงมอสโกในตอนต้นของคริสต์ศตวรรษที่ 14 และได้เปลี่ยนสกุลใหม่ว่าสกุลคอชกิน สกุลนี้ได้รับราชการในพระราชสำนักของราชวงศ์รูริคตลอดมาเป็นเวลาร่วม 200 ปี ครั้งถึงคริสต์ศตวรรษที่ 16 บุรุษในตระกูลคอชกินผู้หนึ่งชื่อว่า โรมานอฟ ยูริวิช เกิดความรู้สึกว่านาม "คอชกิน" นั้นยังไม่มีสำเนียงเป็นภาษารัสเซียพอ เขาจึงได้เปลี่ยนนามสกุลใหม่ โดยตั้งชื่อตามชื่อแรกของตัวคือ "โรมานอฟ"
ซาร์อีวานที่ 4 ได้ทรงเลือก อนาสตาเซียแห่งรัสเซียเป็นคู่อภิเษก พระองค์ทรงหลงรักเจ้าสาวของพระองค์อย่างดื่มด่ำมาโดยตลอด ดังนั้นเมื่อพระนางอนาสตาเซียสิ้นพระชนม์ในปีพ.ศ. 2103 ทำให้พระราชสวามีทรงโศกเศร้ามากถึงกับเสียสติไปและคอยทรงระแวงผู้คนตลอดเวลา โดยคิดว่าเขาเหล่านั้นได้วางยาพิษพระมเหสีสุดที่รักความแค้นเคืองเหล่านี้เลยทำให้พระองค์ทรงมีสติวิปลาสไป เวลาที่ซาร์อีวานที่ 4 จะเสด็จพระราชดำเนินไปไหน พระองค์จะทรงถือพระแสงหอกไปด้วยเสมอและเมื่อข้าราชบริพารคนใดทำสิ่งใดให้พิโรธ พระองค์ก็จะทรงใช้พระแสงนั้นทิ่มแทงผู้ที่เคราะห์ร้ายนั้นเสีย
ซาร์อีวานที่ 4 ทรงอภิเษกสมรสอีก 6 ครั้ง แต่ก็ไม่ทำให้พระองค์มีอาการดีขึ้นในบั้นปลายแห่งพระชนม์ชีพ อีวานทรงประสบกับการหลอกหลอนจากกรรมต่าง ๆ ที่ได้ทรงกระทำไว้ในอดีตจนพระเกศาร่วงหมดและทรงร้องครวญครางอยู่ทุกคืน กล่าวกันว่า พระองค์สวรรคตในปี พ.ศ. 2127 ด้วยพระชนม์เพียง 54 ชันษา